पीछे से किसी ने वीडियो बनाया; विधायक बोले- साजिश के तहत वायरल किया गया है
Tripura BJP MLA Jadab Lal Nath Mobile Phone Video Controversy. Follow Tripura Assembly Session News Headlines and Latest News On Dainik Bhaskar (दैनिक भास्कर) त्रिपुरा भाजपा विधायक जादब लाल नाथ का वीडियो सोशल मीडिया पर वायरल हो रहा है। विधायक पर आरोप है कि जब विधानसभा सत्र चल रहा था, तब वह पोर्न देख रहे थे।
त्रिपुरा भाजपा विधायक जादब लाल नाथ का वीडियो सोशल मीडिया पर वायरल हो रहा है। विधायक पर आरोप है कि जब विधानसभा सत्र चल रहा था, तब वह पोर्न देख रहे थे। मीडिया रिपोर्ट्स के मुताबिक, यह वीडियो 30 मार्च का है। किसी ने पीछे से विधायक का वीडियो बना लिया और इसे सोशल मीडिया में पोस्ट कर दिया।
भाजपा अध्यक्ष बोले- विधायक को नोटिस जारी किया जाएगा
मामले में त्रिपुरा भाजपा अध्यक्ष राजीव भट्टाचार्य ने कहा कि यह वीडियो सामने आने के बाद मैंने जादब लाल नाथ से बात की। पार्टी की तरफ से उन्हें नोटिस जारी कर स्पष्टीकरण मांगा जाएगा। हालांकि, विधायक का कहना है कि यह साजिश के तहत किया गया है। इस पर मैं पार्टी को स्पष्टीकरण दूंगा।
2018 चुनाव से पहले भाजपा में शामिल हुए थे
त्रिपुरा की बागबासा विधानसभा क्षेत्र से जादब लाल नाथ विधायक हैं। वह 2018 विधानसभा चुनाव से पहले भाजपा में शामिल हो गए। 2018 विधानसभा चुनाव में भाजपा ने उन्हें उम्मीदवार बनाया, लेकिन वह सीपीएम की कैंडिडेट बिजिता नाथ से हार गए। हालांकि, 2023 के चुनाव में भाजपा ने फिर जादब लाल नाथ पर दांव लगाया और वह जीत गए।
2012 में कर्नाटक विधानसभा में दो मंत्री देख रहे थे पोर्न
ऐसा ही मामला 2012 में कर्नाटक में भी आया था। सहकारिता मंत्री लक्ष्मण सावदी और महिला और बाल कल्याण मंत्री सीसी पाटील पोर्न देखते पकड़े गए थे। जब वह पोर्न देख रहे थे, उस दौरान विधानसभा सत्र चल रहा था। मंत्रियों की ये हरकत विधानसभा की कार्यवाही को कवर कर रहे एक स्थानीय चैनल ने पकड़ी थी। उस समय पूर्व मुख्यमंत्री एचडी कुमारस्वामी ने इस घटना को लोकतंत्र पर काला धब्बा बताया था।
दैनिक भास्कर की ये खास खबरें भी पढ़ें...
1. दान और पोर्न की वजह से चर्चा में रहे:145 कारों के मालिक
2021 की बात है। ओडिशा के स्वास्थ्य मंत्री नब किशोर दास से पत्रकार ने उनके बंदूकों से लगाव के बारे में पूछा। दास बोले- ये बंदूकें सुरक्षा के लिए नहीं, शौक के लिए रखा हूं। बंदूकों के शौकीन दास की उनकी ही सुरक्षा में तैनात सिपाही ने रविवार को गोली मारकर हत्या कर दी। पूरी खबर पढ़ें...
2. डोनाल्ड ट्रंप से 2006 में मिली पोर्न एक्ट्रेस स्टॉर्मी डेनियल्स:मुलाकातें, अफेयर और चुप्पी के लिए 1 करोड़
गोल्फ टूर्नामेंट के दौरान 60 साल के अमीर और 27 साल की पोर्न एक्ट्रेस की मुलाकात होती है। टूर्नामेंट के बाद अमीर उस एक्ट्रेस को अपने होटल रूम में बुलाता है। अमीर उस एक्ट्रेस को टेलीविजन शो में काम दिलाने का वादा करता है और एक्ट्रेस का दावा है कि दोनों के बीच शारीरिक संबंध बनता है। पूरी खबर पढ़ें...